1998D0422 — SK — 11.02.2000 — 001.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B ROZHODNUTIE KOMISIE z 30. júna 1998 stanovujúce osobitné podmienky dovozu produktov rybolovu a akvakultúry s pôvodom v Tanzánii (oznámené pod číslom dokumentu C(1998) 1855) (Text s významom pre EHP) (98/422/ES) (Ú. v. ES L 190, 4.7.1998, p.71)

Zmenené a doplnené:









▼B

ROZHODNUTIE KOMISIE

z 30. júna 1998

stanovujúce osobitné podmienky dovozu produktov rybolovu a akvakultúry s pôvodom v Tanzánii

(oznámené pod číslom dokumentu C(1998) 1855)

(Text s významom pre EHP)

(98/422/ES)







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991 o hygienických predpisoch pre produkciu a uvádzanie výrobkov rybolovu na trh ( 1 ), naposledy zmenenú a doplnenú aktom o pristúpení Rakúska, Fínska a Švédska, a najmä na jej článok 11, keďže skupina odborníkov z Komisie vykonala inšpekčnú návštevu Tanzánie, aby overila podmienky, za ktorých sa vyrábajú, skladujú a expedujú do spoločenstva výrobky rybolovu; keďže tanzánske právne predpisy v oblasti hygienických kontrol a sledovania výrobkov rybolovu je možné považovať za rovnocenné s ustanoveniami smernice 91/493/EHS; keďže úrad „Divízia rybolovu Ministerstva prírodných zdrojov a turistického ruchu“ v Tanzánii je schopný účinne overovať dodržiavanie platných právnych predpisov; keďže postup pre získanie osvedčenia o zdravotnej nezávadnosti uvedený v článku 11 ods. 4 písm. a) smernice 91/493/EHS musí zahŕňať tiež definíciu vzoru osvedčenia, minimálne požiadavky na jazyk alebo jazyky, v ktorých musí byť osvedčenie vypracované a funkciu osoby, ktorá je zmocnená ho podpísať; keďže podľa článku 11 ods. 4 písm. b) smernice 91/493/EHS je nutné pripevniť na balenia výrobkov rybolovu značku uvádzajúcu názov tretej krajiny a schvaľovacie/registračné číslo prevádzky, výrobného plavidla, chladiarenského plavidla alebo mraziarenského plavidla, z ktorého produkty pochádzajú; keďže podľa článku 11 ods. 4 písm. c) smernice 91/493/EHS musí byť vypracovaný zoznam schválených prevádzok, výrobných plavidiel alebo chladiarenských skladov; keďže musí byť zostavený zoznam mraziarenských plavidiel zaregistrovaných v zmysle smernice Rady 92/48/EHS ( 2 ); keďže tento zoznam musí byť vypracovaný na základe oznámenia od FD Komisii; keďže za zaistenie súladu s ustanoveniami stanovenými na tento účel v článku 11 ods. 4 smernice 91/493/EHS preto zodpovedá FD; keďže FD vydal oficiálne uistenia, že budú dodržiavané pravidlá uvedené v kapitole V prílohy smernice 91/493/EHS a splnené požiadavky na schválenie alebo registráciu prevádzok, výrobných plavidiel, chladiarenských skladov alebo mraziarenských plavidiel, ktoré sú rovnocenné s požiadavkami stanovenými uvedenou smernicou; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE:







Článok 1

Príslušným úradom Tanzánie, ktorý overuje a potvrdzuje, že produkty rybolovu a akvakultúry spĺňajú požiadavky smernice 91/493/EHS, je „Divízia rybolovu Ministerstva prírodných zdrojov a turistického ruchu“ (Fisheries Division (FD) of the Ministry of Natural Resources and Tourism).

Článok 2

Výrobky rybolovu a akvakultúry s pôvodom v Tanzánii musia spĺňať nasledovné podmienky:

1. ku každej zásielke musí byť priložený očíslovaný originál osvedčenia o zdravotnej nezávadnosti, ktorý je riadne vyplnený, podpísaný, s uvedením dátumu a vyhotovený na jednom listu v súlade so vzorom uvedeným v prílohe A tohto rozhodnutia;

2. výrobky musia pochádzať zo schválených prevádzok, výrobných plavidiel, chladiarenských skladov alebo registrovaných mraziarenských plavidiel uvedených v prílohe B tohto rozhodnutia;

3. s výnimkou zmrazených výrobkov rybolovu vo veľkom množstve určených na výrobu konzervovaných potravín, musia byť všetky balenia nezmazateľne označené slovom „TANZÁNIA“ a schvaľovacím/registračným číslom prevádzky, výrobného plavidla, chladiarenského skladu alebo mraziarenského plavidla.

Článok 3

1. Osvedčenia uvedené v článku 2 odsek 1 musia byť vypracované aspoň v jednom úradnom jazyku členského štátu, kde sa kontroly vykonávajú.

2. V osvedčeniach musí byť uvedené meno, funkcia a podpis zástupcu FD a úradná pečiatka FD farby odlišnej od farby ostatných údajov.

Článok 4

Toto rozhodnutie je adresované členským štátom.









PRÍLOHA A

►(1) M1









PRÍLOHA B







I. ZOZNAM SCHVÁLENÝCH PREVÁDZOK Číslo Názov Adresa A-PP-200 Hellas Tanzania Mafia Fish. Processing Plant Ltd Mafia Island A-PP-203 Fruits De la Mer Ltd Dar es Salaam A-PP-205 Vickfish Ltd Mwanza A-PP-206 Fish Pak Tanzania Ltd Musoma A-PP-207 Tan Perch Ltd Mwanza A-PP-208 Nile Perch Fisheries Ltd Mwanza A-PP-209 Tanzania Fish Processors Ltd Mwanza A-PP-210 Mwanza Fishing Industries Ltd Mwanza A-PP-211 Victoria Fisheries Ltd Mwanza A-PP-214 Selthmar Ocean Products Ltd Kilwa Masoko A-PP-215 Omega Fish Ltd Mwanza A-PP-217 M/S Lucia Abdulle Omari Dar es Salaam







II. ZOZNAM MRAZIARENSKÝCH PLAVIDIEL Číslo Názov (vlastník) Prístav A-102 MFV ARUSHA (Heltanco Ltd) Dar es Salaam A-103 MFV ODYSSEAS (Heltanco Ltd) Dar es Salaam A-106 MFV BANUSO II (Den-Tan Resources Ltd) Dar es Salaam A-110 MFV MAMA LEDA (Tramico Investment Company Ltd) Dar es Salaam A-111 MFV MARIETTA (African Fishing Co. Ltd) Dar es Salaam A-112 MFV MTONI (Ocean Fisheries (T) Ltd) Dar es Salaam A-113 MFV MAENDELBEO (African Fishing Company Ltd) Dar es Salaam A-114 MFV CONNIE (African Fishing Company Ltd) Dar es Salaam A-115 MFV CANADA (African Fishing Company Ltd) Dar es Salaam A-116 MFV DEBBIE (African Fishing Company Ltd) Dar es Salaam B-110 MFV ALWALY Dar es Salaam B-111 MFV SEASHORE I Dar es Salaam B-112 MFV SEASHORE II Dar es Salaam